Povjerenstvo za procjenu studije utjecaja na okoliš za plinsku termoelektranu na Perući u utorak je dalo negativno mišljenje projektu.

Odbačena je premoćno – devet članova bilo je protiv, a samo troje za, kaže Mislav Cvitković, doktorand fizike, jedan od aktivista koji je okupio više od 60 znanstvenika koji su pisali premijeru i predsjednici tvrdeći kako je projekt štetan. Odluku povjerenstva čekalo je stotinjak članova građanske inicijative Ne damo te Cetino koji su stigli s dva autobusa iz Sinja.

Pogledajte prosvjed protiv TE Peruća:

- Pobijedili smo! Iako je mišljenje povjerenstva savjetodavno kada bi ministar prihvatio studiju, narod je nikada neće prihvatiti i imali bi još jači otpor – poručio je Ante Janković organizator peticije koju je potpisalo 2500 ljudi.